Դատավոր Արմեն Բեկթաշյանը Բարձրագույն դատական խորհրդի անդամ է, եւ դա, ինչպես ենթադրվում է, լրացուցիչ ծանրաբեռնվածություն է առաջացնում նրա համար։ Այս դիտարկմանն ի պատասխան պաշտպանն ասաց, որ ծանրաբեռվածությունը չի կարող արդարացում հանդիսանալ Բեկթաշյանի նման վարքագծի համար։ «Անձինք չպետք է պատասխանատվություն կրեն դատավոր Բեկթաշյանի ծանրաբեռնվածության համար։ Արդար դատաքննության, անձնական անձեռնմխելիության իրավունքները Կոնվենցիայով երաշխավորված իրավունքներ են։ Եթե գերծանրաբեռնված է, թող զեկուցագիր գրի եւ հրաժարվի այս գործից»,- հավելեց Պետրոսյանը։ Վերջինս նաեւ ընդգծեց, որ մինչեւ ԲԴԽ անդամ ընտրվելը ամեն ինչ հարթ չի եղել այս գործի քննության առումով, եւ նախկինում եւս դատական նիստերը հետաձգվել են տարբեր պատճառաբանություններով։